laion/Wikipedia-Exotic huggingface dataset:
ג'ורג' אולה

ג'ורג' אנדרו אולה (באנגלית: George Andrew Olah;‏ 22 במאי 1927 - 8 במרץ 2017) היה כימאי יהודי הונגרי ואמריקאי. מחקרו עסק בהפקת קרבוקטיונים באמצעות סופר-חומצה. על מחקרו זה, זכה בפרס נובל לכימיה לשנת 1994. מחקרו על סופר-חומצות ושימושן במחקר על תהליך הקרבוקציה, הניב גם את חומצת הקסם של אולה, שזכתה בשמה הודות ליכולת המדהימה של החומצה להמיס שעוות נרות. חומצת הקסם היא בעצם תערובת של חומצת לואיס, אנטימון פנטאפלואוריד וחומצה פלואורוגופרתית (חומצת ברונסטד). פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ג'ורג' אולה נולד ב-1927, בבודפשט בירת הונגריה, למשפחה יהודית. סיים דוקטורט באוניברסיטה הטכנית של בודפשט ועזב את הונגריה ב-1956. כיהן כפרופסור לכימיה ולהנדסה באוניברסיטת דרום קליפורניה ועמד בראש "מכון לוקר לחקר ההידרוקרבונים" (Loker Hydrocarbon Research Institute) אותו ייסד. פרסם כ-1,400 מאמרים מדעיים ועל שמו רשומים 120 פטנטים. כתב יותר מ-20 ספרים, כולל ספר על "כלכלת מתנול" והוענקו לו עשרות פרסים יוקרתיים, בנוסף לפרס נובל, לרבות 15 תוארי כבוד מאוניברסיטאות ברחבי העולם. בשנת 2013 קיבל יחד עם פרופ' סוריה פרקש את פרס ראש הממשלה לחדשנות בתחום תחליפי נפט. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מחקרים בתחום הקרבוקטיונים, חומרי ביניים בתגובות אורגניות שהבנת התנהגותם מאפשרת הבנה ושליטה בסינתזה האורגנית. Olah, G. "Superacid Catalyzed Depolymerization and Conversion of Coals. Final Technical Report.", University of Southern California, United States Department of Energy, (1980). Olah, G. A. "Superacid Catalyzed Coal Conversion Chemistry. 1st and 2nd Quarterly Technical Progress Reports, September 1, 1983-March 30, 1984.", University of Southern California, United States Department of Energy, (1984). Olah, G. A. "Superacid Catalyzed Coal Conversion Chemistry. Final Technical Report, September 1, 1983-September 1, 1986.", University of Southern California, United States Department of Energy, (1986). מדיה וקבצים בנושא ג'ורג' אולה בוויקישיתוף ג'ורג' אולה, באתר פרס נובל (באנגלית) ג'ורג' אולה, באתר dblp משרד המדע, ‏שני חוקרים אמריקנים זכו בפרס ראש הממשלה לתחליפי נפט לתחבורה, באתר "הידען", 16 באוקטובר 2013 ג’ורג’ אולה, אנשי סגולה - יהודים זוכי פרס נובל, באתר בית התפוצות. ג'ורג' אולה, באתר "Find a Grave" (באנגלית) ג'ורג' אולה, באתר אנציקלופדיה בריטניקה (באנגלית) GEORGE OLÁH, NOBEL PRIZE WINNING HUNGARIAN-AMERICAN CHEMIST, DIES AT 89, Hungary Today, ‏9 במרץ 2017 JEWISH NOBEL PRIZE WINNERS IN CHEMISTRY, באתר JINFO.ORG ynet, פרס רה"מ לחדשנות באנרגיה ל'כלכלת מתנול', באתר ynet, 15 באוקטובר 2013 עמרי נחמיאס‏, פרס של מיליון דולרים לחוקרים שפיתחו תחליפי נפט, באתר וואלה, 15 באוקטובר 2013
ג'רוזלם (ניו זילנד)

ג'רוזלם (באנגלית: Jerusalem, השם האנגלי של ירושלים; במאורית: Hiruharama, נהגה: "הירוהרמה") הוא כפר דייגים על גדת נהר ונגנאוי, אחד הנהרות העיקריים שבאי הצפוני של ניו זילנד. גובה היישוב מעל פני הים 227 מטרים, והוא ממוקם בחבל מנוואטו-ונגנאוי. מתגוררים בו (נכון לשנת 2018) 1,155 תושבים. בשנת 1854 הוקם במקום מיסיון נוצרי קתולי. בעקבות הקמת המיסיון הוקם הכפר המקומי. בשנת 1892 הקימה סוזן אלברט (הידועה בכינוי מרי ג'וסף אוברט) את מסדר הנזירות "אחיות החסד" - מסדר שהפך לאחד המסדרים המכובדים ביותר של נזירות. בבית הקברות של המנזר קבורים קתולים ידועים ובהם המשורר הניו זילנדי ג'יימס ק. בקסטר אשר הוא וחסידיו הקימו במקום קהילה יוצרת. יישובים הקרויים על שמה של ירושלים מדיה וקבצים בנושא ג'רוזלם, ניו זילנד בוויקישיתוף מפות ומצב מזג האוויר באזור ג'רוזלם, ניו זילנד ג'רוזלם באתר מסדר "אחיות החסד" Jerusalem, New Zealand
דקוטה ג'ונסון

דקוטה מאיי ג'ונסון (באנגלית: Dakota Mayi Johnson; נולדה ב-4 באוקטובר 1989) היא שחקנית ודוגמנית אמריקאית, מוכרת בין היתר בתפקידה כאנסטסיה סטיל בסדרת סרטי "חמישים גוונים של אפור". ג'ונסון נולדה באוסטין, טקסס שבארצות הברית, למשפחה נוצרית. הוריה הם השחקנים מלאני גריפית' ודון ג'ונסון, מצד אמה היא נכדתם של השחקנים טיפי הדרן ופיטר גריפית. היא גדלה והתחנכה בקליפורניה ובמקביל ללימודיה בתיכון החלה לעסוק בדוגמנות וריקוד. בשנת 2006 חתמה ג'ונסון על חוזה דוגמנות בסוכנות IMG Models. בהמשך דגמנה גם עבור המותג "מנגו" הספרדי, והמותג "Wish" האוסטרלי. את הופעת הבכורה שלה ערכה בשנת 1999 בסרט "טירוף באלבמה", בו הופיעה לצד אמה ואחותה ואשר בוים על ידי אביה החורג, אנטוניו בנדרס. ג'ונסון לוהקה לתפקידי משנה במספר סרטים, בהם "הרשת החברתית" משנת 2010, ו"עד החתונה זה יעבור" ו"רחוב ג'אמפ 21" משנת 2012. באותה שנה הופיעה גם בתפקיד הראשי בסדרה הקומית "בן וקייט", אשר בוטלה לאחר עונה אחת. בשנת 2014 גילמה בסרט הפעולה "הצורך במהירות" את דמותה של אניטה קולמן, האקסית של טובי מארשל, ארוסתו של דינו ברוסטר ואחותו של פיט. ב-2015 גילמה את דמותה של לינדזי סיר, בת זוגו של הפושע ג'יימס "וייטי" בולג'ר בסרט הדרמה "חוקי הפשע". ב-2016 הופיעה בתפקיד הראשי בסרט הקומי "המדריך לסינגלס". בשנים 2015–2018 כיכבה בטרילוגיית סרטי הדרמה הנועזים "חמישים גוונים של אפור", עיבודים קולנועיים המבוססים על ספרי הדרמה האירוטיים: בשנת 2015 שיחקה לראשונה בתפקיד הראשי של אנסטסיה סטיל בסרט "חמישים גוונים של אפור". סרט ההמשך "חמישים גוונים של אופל" בכיכובה יצא לאקרנים ב-2017, והסרט השלישי "חמישים גוונים של שחרור" יצא לאקרנים ב-2018. בשנת 2019 שיחקה בסרט האימה הפסיכולוגי "פצעים", לצד ארמי האמר. בפברואר 2024, ג'ונסון שיחקה את דמותה של מאדאם ווב בסרט "מאדאם ווב", שנחשב לחלק מיקום ספיידרמן של סוני. בעברה הייתה בזוגיות עם המוזיקאי נואה גרש, השחקן ג'ורדן מסטרסון ובזוגיות של שנתיים עם סולן להקת האינדי-רוק "דראונרס", מת'יו היט, עד שנפרדו ב-2016. מאז 2017 היא בזוגיות עם סולן להקת קולדפליי, כריס מרטין. השניים מתגוררים במליבו, קליפורניה. מדיה וקבצים בנושא דקוטה ג'ונסון בוויקישיתוף דקוטה ג'ונסון, ברשת החברתית אינסטגרם דקוטה ג'ונסון, במסד הנתונים הקולנועיים IMDb (באנגלית) דקוטה ג'ונסון, באתר AllMovie (באנגלית) דקוטה ג'ונסון, באתר Rotten Tomatoes (באנגלית) דקוטה ג'ונסון, באתר Box Office Mojo (באנגלית) דקוטה ג'ונסון, באתר Metacritic (באנגלית) דקוטה ג'ונסון, במסד הנתונים הקולנועיים KinoPoisk (ברוסית) בן עופר, 50 גוונים של דקוטה ג'ונסון: הכוכבת לא רוצה לעשות רק סרטים ארוטיים, באתר Xnet‏, 31 בינואר 2017 דנה קסלר, ‏כוכבת חמישים גוונים של שחרור: "עוצמת הסצנות האינטימיות רק התגברה", באתר מעריב אונליין, 7 בפברואר 2018 אבנר שביט‏, "סקס מפחיד אנשים יותר מאשר מכשפות. זה מגוחך": דקוטה ג'ונסון על "סוספיריה", מין וכשפים, באתר וואלה, 1 בנובמבר 2018 Dakota Johnson to Play Madame Web in Sony Universe of Marvel Characters, Variety, ‏3 בפברואר 2022 (באנגלית)
ירוזלם (סלובניה)

ירוזלם (בסלובנית: Jeruzalem, השם הסלובני של ירושלים) הוא כפר בנפת ליוטומר (Ljutomer) באזור פומורסקה בחבל שטיריה תחתית בסלובניה. נכון לשנת 2020 מתגוררים בו 32 תושבים. באזור בו נמצא הכפר מגדלים גפנים ומייצרים יין, יש ליד הכפר יקב המייצר יין בשם "ג'רוזלם". כנסיית הכפר הוקמה ב-1652 ולאחריה שאר הכפר. יישובים הקרויים על שמה של ירושלים מדיה וקבצים בנושא ירוזלם בוויקישיתוף אתר האינטרנט הרשמי של ירוזלם ערך זה הוא קצרמר בנושא סלובניה ובנושא יישובים באירופה. אתם מוזמנים לתרום לוויקיפדיה ולהרחיב אותו.
השמלה

האם התכוונתם ל... השמלה (סרט) – סרט מ-1969, מאת הבמאי יהודה ג'אד נאמן, בכיכובו של אסי דיין ולאורה ריבלין השמלה (תופעת אינטרנט) – תופעת אינטרנט מהעשור השני של המאה ה-21 השמלה הסגולה – שיר מאת המשורר והפזמונאי חיים חפר, שהולחן על ידי סשה ארגוב שמלה – פריט לבוש
לארס אמיל יוהנסן

לארס אמיל יוהנסן (בגרינלנדית: Lars Emil Johansen; נולד ב-24 בספטמבר 1946) הוא פוליטיקאי שכיהן כראש הממשלה השני של גרינלנד, בשנים 1991–1997. יוהנסן היה יו"ר המפלגה הפוליטית סיומוט בין השנים 1987 - 1997. לפני הקמתו של הלאנדסטינג, ייצג את גרינלנד בפרלמנט של דנמרק משנת 1973, תפקיד בו חזר לכהן מ-2001 ועד לשנת 2011. יוהנסן נולד באישׂורסואיט, יישוב קטן ליד אומאנק שבמחוז קאסויצופ (כיום במחוז אוואנאטה), בנו של הסוחר כריסטיאן יוהנסן והמיילדת אליזבת יוהנסן; אמו הייתה חברת מועצת המדינה הנשית הראשונה בשנים 1959–1975. בשנת 1970, סיים את לימודיו כמורה, ושנה לאחר מכן הוא נבחר למועצת המדינה של גרינלנד, הרשות המקומית החזקה ביותר בגרינלנד לפני הקמתה של הלאנדסטינג (הפרלמנט של גרינלנד). הוא מונה למפקד במסדר הדני דאנברוג (Dannebrog), ובמסדר הנורווגי המלכותי להצטיינות. כמו כן הוא קיבל שתי מדליות הצטיינות לאומיות מממשלת גרינלנד: זהובה וכסופה. ערך זה הוא קצרמר בנושא פוליטיקאים ובנושא גרינלנדים. אתם מוזמנים לתרום לוויקיפדיה ולהרחיב אותו.
מועצה אזורית (מקסיקו)

המועצות האזוריות (בספרדית: Municipios, "מוניסיפיוס") הן היחידה השלטונית השנייה במקסיקו, אחרי המדינות. במקסיקו נמצאות למעלה מ-2,400 מועצות אזוריות. בחלק מן המקרים המועצות האזוריות חופפות כמעט לחלוטין לבירותיהן ואז הן משמשות כעירייה שלהן, ואילו במקרים אחרים המועצות משתרעות על שטחים נרחבים בהרבה ואז הן מתפקדות כמחוזות משנה בתוך המדינות. המועצה האזורית הגדולה ביותר מבחינת שטח היא אנסנדה במדינת באחה קליפורניה, המשתרעת על שטח של למעלה מ-50 אלף קילומטרים רבועים. מדיה וקבצים בנושא מועצה אזורית בוויקישיתוף למעט המקרה של המחוז הפדרלי של מקסיקו סיטי המחולק לרבעים.
פירוק פולרי

במתמטיקה, פירוק פולרי (או פירוק UH או פירוק UP) של מטריצה היא הכללה מסוימת של הצגת מספר מרוכב בהצגה פולרית: z = r e i θ {\displaystyle z=re^{i\theta }\,} . כל מטריצה ריבועית A מרוכבת ניתן לכתוב בצורה: A = U P {\displaystyle A=UP} , (או A = U H {\displaystyle A=UH} ) כאשר U היא מטריצה אוניטרית, ו-P (או H) היא מטריצה הרמיטית חיובית. כאשר המטריצה A הפיכה, הפירוק יחיד, ו-P חיובית לחלוטין. קשר לשם "פירוק פולרי" ניתן לראות בעובדה ש: det P = r = | det A | {\displaystyle \det P=r=|\det A|} det U = e i θ {\displaystyle \det U=e^{i\theta }} כאשר r {\displaystyle r} ו- θ {\displaystyle \theta } ממשיים. ולכן: det A = det U det P = r e i θ {\displaystyle \det A=\det U\,\det P=re^{i\theta }} קיים קשר הדוק בין פירוק זה לפירוק לערכים סינגולריים. A = U ~ Σ V ∗ = U ~ V ∗ ⏟ U V Σ V ∗ ⏟ P = U P {\displaystyle A={\tilde {U}}\Sigma V^{*}=\underbrace {{\tilde {U}}V^{*}} _{U}\underbrace {V\Sigma V^{*}} _{P}=UP} Higham, Nicholas J. (1986). "Computing the polar decomposition with applications". SIAM J. Sci. Stat. Comput. Philadelphia, PA, USA: Society for Industrial and Applied Mathematics. 7 (4): 1160–1174. doi:10.1137/0907079. ISSN 0196-5204. פירוק פולרי, באתר MathWorld (באנגלית)
ראש ממשלת גרינלנד

ראש ממשלת גרינלנד (בגרינלנדית: Naalakkersuisut siulittaasuat) הוא המנהל את ממשלת גרינלנד, מדינה אוטונומית ששייכת לדנמרק. ראש הממשלה הוא בדרך כלל גם ראש המפלגה הגדולה ביותר בפרלמנט של גרינלנד. ראש הממשלה הראשון יונתן מוצפלדט קיבל את תפקידו בעקבות נתינת האוטונומיה מדנמרק לממשלה הגרינלנדית ב-1979. ראש הממשלה הנוכחי (החל מ-23 באפריל 2021) הוא מוצי בואורופ אגדה ממפלגת אינואיט אטקטיגיט. מדיה וקבצים בנושא ראש ממשלת גרינלנד בוויקישיתוף אתר האינטרנט הרשמי של ראש ממשלת גרינלנד
טל מעבי

טל מעבי (נולד ב-15 במאי 1985) הוא כדורגלן עבר ישראלי ששיחק בעמדת המגן השמאלי. מעבי התחיל את הקריירה שלו במחלקת הנוער של מכבי חיפה אך מלבד שתי הופעות בגביע הטוטו לא שיחק במדי הקבוצה הבוגרת במשחקים רשמיים. בקיץ 2005 חתם במכבי הרצליה מליגה הלאומית, ועמה העפיל לליגת העל. בסיום העונה חתם בהפועל אשקלון מהליגה הלאומית, עמה הגיע לגמר גביע המדינה בה הפסידה הקבוצה להפועל תל אביב, אך בתום העונה ירדה הקבוצה לליגה הארצית ומעבי עזב את המועדון. בקיץ 2007 חתם מעבי במכבי נתניה מליגת העל. את הופעת הבכורה שלו בליגת העל ערך ב-29 בספטמבר 2007, במשחק מול מועדון ספורט אשדוד. ב-1 בדצמבר 2007 הבקיע את שער הבכורה שלו בקריירה, בניצחון 1–2 על בני יהודה תל אביב. בתום העונה המועדון סיים במקום השני והשיג את הכרטיס למוקדמות גביע אופ"א. ב-13 במאי 2009 החמיץ את הפנדל האחרון בחצי גמר גביע המדינה נגד מכבי חיפה, ונתניה הודחה בשלב הזה. בעונת 2010/2011 הפך מעבי לשחקן הרכב פותח בנתניה, ובתום העונה עזב את המועדון אחרי ארבע שנים. ב-22 במאי 2011 חתם מעבי במכבי פתח תקווה, עמה ירד בתום העונה לליגה הלאומית. לקראת עונת 2012/2013 חתם בהפועל רמת גן, העולה החדשה לליגת העל, עמה זכה בגביע המדינה, אך בתום העונה ירד עם הקבוצה לליגה הלאומית. לקראת עונת 2014/2015 חתם במכבי יפו מליגה א' ועזר לקבוצה להישאר בליגה. ב-25 ביוני 2015 חתם במכבי שעריים, אך שוחרר מהמועדון לפני תחילת העונה וחתם בבית"ר כפר סבא. הפועל רמת גן גביע המדינה: 2012/2013 לאחר פרישתו מהקריירה החל מעבי לעבוד כסוכן ביטוח. טל מעבי, באתר ההתאחדות לכדורגל בישראל טל מעבי, באתר Transfermarkt טל מעבי, באתר FootballDatabase.eu טל-מעבי-סוכנות-לביטוח-פנסיוני, באתר facebook.com
מדד תל אביב טכנולוגיה

מדד תל אביב טכנולוגיה הוא מדד המייצג את השינוי המצרפי של מחיריהן של מניות חברות ציבוריות הנסחרות בבורסה לניירות ערך בתל אביב הנכללות בענף הטכנולוגיה (ראו להלן), ועומדות בתנאי הסף של המדד. ענף הטכנולוגיה כולל את החברות העוסקות בשירותי מידע, בתחומי התוכנה והאינטרנט, בפיתוח וייצור בתחומי האלקטרוניקה והאופטיקה, בפיתוח ייצור ושיווק של מערכות וציוד תקשורת, וכן חברות העוסקות בתחום טכנולוגי ועיקר פעילותן בשוק הביטחוני או הצבאי. ערך המדד מחושב ומפורסם על ידי הבורסה בזמן המסחר מדי 15 שניות, ומשקלן היחסי של המניות במדד מתעדכן מדי יום על פי שווי השוק שלהן, אך לא יותר ממשקל של 5% למנייה בודדת. הרכב המדד מתעדכן פעמיים בשנה ביום חמישי הראשון בחודשים פברואר ואוגוסט. המדד הושק על ידי הבורסה לניירות ערך בתל אביב ב-3 באפריל 2011. מדד הבסיס בעת ההשקה היה שווה למדד סוף יום של מדד תל-טק ביום 31 במרץ 2011. מדד תל אביב טכנולוגיה, יחד עם מדד ביומד, מהווים את מדד תל אביב בלוטק. מדד ת"א טכנולוגיה, באתר הבורסה לניירות ערך בתל אביב הסיווג הענפי של החברות הבורסאיות מתוך אתר הבורסה ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
יאנה קודריאבצבה

יאנה אלכסיינבה קודריאבצבה (ברוסית: Яна Алексеевна Кудрявцева; נולדה ב-30 בספטמבר 1997) היא מתעמלת אומנותית רוסייה. היא אלופת עולם בעלת 16 מדליות, מהן 13 זהב ו-3 כסף, אלופת אירופה בעלת 13 מדליות זהב וסגנית אלופה אולימפית (ריו דה ז'ניירו 2016). קודריאבצבה מחזיקה בשיא כמתעמלת הצעירה ביותר שניצחה באליפות העולם בקרב-רב בגיל 15. שברה שיא נוסף באליפות העולם 2014 כמתעמלת הצעירה ביותר שניצחה בתחרות הקרב-רב בגיל 16, בניקוד 75.266 נקודות, שמהווה שיא בפני עצמו. באליפות אירופה 2015 שברה את השיא של עצמה בתוצאה של 76.100 נקודות בקרב-רב (הציון הגבוה ביותר אי פעם במערכת השיפוט מהשנים 2013–2016). היא מתאמנת בהדרכתה של אירנה וינר. אביה של קודריאבצבה, אלכסיי קודריאצב הוא שחיין אולימפי בעל מדליית זהב אולימפית במשחה שליחים 4x200 מטר חופשי (ברצלונה 1992). אמה, ויקטוריה חריטונובה. אביה של קודריאבצבה שלח אותה לעסוק בהתעמלות כשהייתה בת ארבע כדי לשפר את הגמישות, היציבה וצורת הגוף. הופעת הבכורה הבינלאומית שלה הייתה כשהשתתפה בתחרות לנוער בפינלנד ב-2007. היא זכתה בתחרויות זוטרות (לנוער) ברוסיה, כולל אליפויות זוטרות לאומיות בשנת 2009 דמיטרי, 2011 סמארה וב-2012 בקאזאן. בשנת 2011, קודריאבצבה זכתה בתחרות הנוער העולמית (גביע העולם) וגם בשנים 2011–2012. באליפות אירופה לנוער זכתה במדליית הזהב בכדור, ובנוסף עזרה לקבוצת הג'וניור הרוסית לזכות במדליית זהב קבוצתית. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ב-2018 התחתנה עם שחקן הוקי. בסוף אותה השנה נולדה בתם המשותפת. מדיה וקבצים בנושא יאנה קודריאבצבה בוויקישיתוף יאנה קודריאבצבה, ברשת החברתית פייסבוק יאנה קודריאבצבה, ברשת החברתית אינסטגרם יאנה קודריאבצבה, באתר olympedia.org יאנה קודריאבצבה, באתר התאחדות ההתעמלות הבין-לאומית אמיר ענבר, רק אמרתם יאנה קודריאבצבה, וכבר היא נעלמה, באתר הארץ, 17 בינואר 2017
מצעד ההצדעה לישראל

מצעד ההצדעה לישראל (מכונה לעיתים בעיתונות בישראל: הצעדה למען ישראל או המצעד למען ישראל או מצעד ישראל, בשפת המקור באנגלית: Celebrate Israel Parade ובמקור נקרא: Salute to Israel Parade) הוא מצעד שנתי לתמיכה בישראל המתקיים בשדרה החמישית בניו יורק. בשנת 1964 פעלו יחד האדונים חיים זוהר, צ'ארלס ביק, טד קומט, אלווין שיף ודן רונן בכדי לתכנן מפגן סולידריות יהודית-אמריקנית למען ישראל. הם תיאמו עם בית הספר האורתודוקסי-מודרני Manhattan Day School לצעוד מבית הספר שלהם לתיאטרון בברודוויי. מצעד זה נודע אז בשמו כמצעד הנוער המצדיע לישראל (Youth Salute to Israel Parade). בשנת 1965 ביקר דוד בן-גוריון בניו-יורק. במהלך ביקורו, עמדו אלפי אנשים והריעו לבן-גוריון בשדרה החמישית, באירוע מאולתר. המסלול בו צעד, הפך למסלול מצעד ההצדעה לישראל בשנים שלאחר מכן. בשנת 2011 שונה שם המצעד ל־Celebrate Israel Parade באירוע השקה באולם הנשפים אדיסון שבמרכז מנהטן. מסלול המצעד הוא מרחוב 57 לרחוב 74. על פי מארגני המצעד, זה הכינוס הגדול ביותר בעולם בתמיכה בעצמאות ישראל. בשנת 2011, שונה שמו של המצעד באנגלית מ-Salute to Israel Parade ל-Celebrate Israel Parade באירוע ההשקה באולם הנשפים אדיסון במרכז מנהטן. המצעד נע צפונה בשדרה החמישית מרחוב 57 לרחוב 74. נציגויות של צועדים מגיעים מאזור המטרופולין של ניו יורק, כמו גם מחלקים אחרים ארצות הברית: בתי ספר יהודים, בתי כנסת, קבוצות נוער, נציגי ארגון הלל וארגונים אחרים, כולל מועדון רוכבי האופנועים היהודי "חי". חגיגות יום המצעד כוללות קונצרט בסנטרל פארק שבו גם מוצע אוכל כשר על ידי מוכרנים מקומיים. בניין האמפייר סטייט מדליק במיוחד לאירוע את אורות המגדל שלו בכחול-לבן. בין הצועדים ניתן למצוא גם פוליטיקאים בולטים. לדוגמה, בשנת 2006 היו בין הצועדים ראש עיריית ניו יורק דאז מייקל בלומברג, הסנאטור של מדינת ניו יורק צ'אק שומר והילרי קלינטון, כמו גם מי שהיה אז מושל מדינת ניו יורק לעתיד, אליוט ספיצר. תאריכי המצעד משתנים. לדוגמה, ב-2011 נערך המצעד ב-5 ביוני, ואילו המצעד ב-2014 נערך ב-1 ביוני. במאי 2015, חמישה חברי הכנסת (אברהם נגוסה, יואב בן צור, רויטל סויד, קסניה סבטלובה ואופיר אקוניס) צעדו בצעדה ה-51 של ניו יורק יחד עם נציגים של ארגונים פרו-ישראלים מכל רחבי ארצות הברית. אקוניס הוביל את המצעד עם ראש עיריית ניו יורק ביל דה בלאזיו. כ-30,000 צועדים לקחו חלק במצעד. בעקבות מתקפת הפתע על ישראל הובל המצעד של 2024 על ידי קבוצה של 70 בני משפחה של חטופים ויותר מ-3500 מתומכיהם תחת הסיסמה Bring them home now, יחד עם הסנאטור צ׳אק שומר מנהיג הרוב בסנאט, מושלת מדינת ניו יורק קת׳י הוקול, ראש העיר אריק אדמס ומעל ל-50 אלף צועדים בתמיכה בישראל. מדיה וקבצים בנושא מצעד ההצדעה לישראל בוויקישיתוף אתר האינטרנט הרשמי של מצעד ההצדעה לישראל מצעד ההצדעה לישראל (מאמר שסוקר את ההיסטוריה של המצעד), מריסה גרוס, המרכז הירושלמי לענייני ציבור ומדינה, 1 ביוני 2008 (באנגלית) MKs march in New York's Celebrate Israel Parade - Diaspora - Jerusalem Post, www.jpost.com ‘Bring them home’ chants replace usual festive mood at New York’s annual parade for Israel – The Forward, The Forward, ‏2 ביוני 2024 Breaking News, World News, US and Local News - New York Daily News, nydailynews.com [1] [2] Haaretz, Massive crowds celebrate New York's Israel Day parade - Jewish World, Haaretz, ‏31 במאי 2015 יוני קמפינסקי, ניו יורק, בצל המתקפה והמלחמה | שידור חי: המצעד השנתי למען ישראל בניו יורק, באתר ערוץ 7, 2 ביוני 2024
הנס אנוקסן

הנס אנוקסן (Hans Enoksen, נולד ב-7 באוגוסט 1956)) הוא פוליטיקאי גרינלנדי. שימש כראש ממשלת גרינלנד השלישי בשנים 2002–2009. אנוקסן הוא יליד איטישׂק, גרינלנד וחבר הפרלמנט של גרינלנד החל מ-1995. הוא היה שר הדיג, הציד וההתנחלויות ויו"ר מפלגת סיומוט החל משנת 2001. הוא נבחר לתפקיד ראש ממשלת גרינלנד ב-14 בדצמבר 2002 לאחר שמפלגתו זכתה ב-28 אחוזים מהקולות, מה שהספיק לה לנצח. הוא הפסיד בבחירות של שנת 2009 ופרש מתפקידו כיושב ראש מפלגת סיומוט. בשנת 2014 הקים את מפלגת נאלראק. אנוקסן דובר גרינלנדית בלבד. מדיה וקבצים בנושא הנס אנוקסן בוויקישיתוף Kalaallit Nunaata Radioa (Greenlandic Broadcasting Corporation) Sermitsiaq: Hans Enoksen træder tilbage Tidligere landsstyreformand Enoksen stifter nyt parti - Information, 9 January 2014 "Nunatsiaq News: Unilingual Inuk becomes Greenland's new premier". אורכב מ-המקור ב-2008-07-04. נבדק ב-2007-11-15. ערך זה הוא קצרמר בנושא פוליטיקאים ובנושא גרינלנדים. אתם מוזמנים לתרום לוויקיפדיה ולהרחיב אותו.
אלקה האמונד

אלקה האמונד (Aleqa Hammond, נולדה ב-23 בספטמבר 1965) היא פוליטיקאית גרינלנדית וחברת הפולקטינג הדני (הפרלמנט). הייתה האישה הראשונה לכהן כראש ממשלת גרינלנד, לאחר שמפלגתה, סיומוט, ניצחה בבחירות הכלליות בגרינלנד 2013. כמו כן היא כיהנה גם כחברה בפולקטינג, בו שימשה כיו"ר ועדת גרינלנד. בשנת 2014 היא התפטרה מתפקידה כראש הממשלה ומהנהגת המפלגה, בעקבות ניצול לרעה של כספי ציבור. האמונד, שהנהיגה את ממשלת המדינה האוטונומית, השתמשה על פי הדיווחים ביותר מ-100,000 קרונות של כספי ציבור לשהייה במלונות וכרטיסי טיסה וכן לדברים נוספים לבני משפחתה. היא הודתה כי השתמשה בכספים עבור דברים כאלה, אך אמרה כי מדובר בשגיאות חשבונאיות ולא בשימוש לרעה במכוון. לקח לה יותר משנה להחזיר את הכספים, והיא עדיין לא חשפה מדוע ההחזר התפרש על פני כל כך הרבה זמן. מדיה וקבצים בנושא אלקה האמונד בוויקישיתוף אלקה האמונד, ברשת החברתית פייסבוק אלקה האמונד, ברשת החברתית אקס (טוויטר) JAN M. OLSEN, Mining proponents win Greenland election, Yahoo!, ‏13 במרץ 2013 (באנגלית) Thor, Greenland: Hammond in public funds scandal, ICENEWS, ‏4-10-2014 ערך זה הוא קצרמר בנושא פוליטיקאים ובנושא גרינלנדים. אתם מוזמנים לתרום לוויקיפדיה ולהרחיב אותו.
מדד תל אביב טק-עילית

מדד תל אביב טק-עילית הוא מדד המייצג את השינוי המצרפי של מחיריהן של המניות הכלולות במדד מדד תל אביב בלוטק ששווי השוק שלהן הוא לפחות 75 מיליון ש"ח. משקלן היחסי של המניות במדד מתעדכן מדי יום על פי שווי השוק שלהן בטרם פתיחת יום המסחר. ערך המדד מחושב ומפורסם על ידי הבורסה בזמן המסחר מדי 15 שניות. הרכב המדד מתעדכן פעמיים בשנה: ב-15 ביוני וב-15 בדצמבר. בראשית ספטמבר 2012 מינה יו"ר רשות ניירות ערך שמואל האוזר ועדה לקידום השקעות בחברות ציבוריות הפועלות בתחום המחקר והפיתוח (מו"פ), במטרה לתמוך בחברות הפועלות בתחום זה ולסייע להן בגיוס הון. הוועדה הגישה דו"ח ביניים ב-4 ביוני 2013, ואת המלצותיה הסופיות ב-21 בינואר 2014. אחת מהמלצות הוועדה הייתה כי הבורסה תיצור מדד חדש בשם "טק עילית" שיכלול את מניותיהן של חברות ההיי-טק הנסחרות בבורסה בעלות שווי של 400 מיליון ש"ח, וכן יתאפשר לחברות היי-טק שטרם נסחרות בבורסה והוגדרו כ"חברות מטרה" להיכלל במדד בתנאי ששווי השוק שלהן אינו פחות מ-200 מיליון ש"ח לאחר ההנפקה. בעקבות המלצות הוועדה, הושק מדד תל אביב טק-עילית ב-11 במאי 2014. מדד הבסיס במועד ההשקה היה זהה למדד הבסיס של מדד ת"א בלוטק-50 (שכחודש לאחר מכן שונה שמו למדד תל אביב בלוטק) באותו מועד. מדד תל אביב טק-עילית באתר הבורסה לניירות ערך בתל אביב יו"ר רשות ניירות ערך מינה ועדה לקידום ההשקעות בחברות ציבוריות הפועלות בתחום המחקר והפיתוח, הודעה לעיתונות, באתר הרשות לניירות ערך ועדת מו"פ, דו"ח הביניים וההמלצות הסופיות, באתר הרשות לניירות ערך הרכב מדד ת"א טק-עילית, באתר הבורסה
אירוויזיון הילדים 2011

אירוויזיון הילדים 2011 היא ההפקה התשיעית של אירוויזיון הילדים שנערכה בארמניה, בירוואן אחרי הניצחון של ארמניה באירוויזיון הילדים 2010 ב-3 בדצמבר 2011. בתחרות השתתפו 13 מדינות, המדינה הזוכה הייתה גאורגיה עם השיר "Candy Music" ("מוזיקת הממתקים"). זו הייתה הפעם השנייה שגאורגיה זכתה במקום הראשון באירוויזיון הילדים, הפעם בפער נקודות קטן, הפרש של 5 נקודות בלבד מהולנד שזכתה במקום השני. בשנה זו הוחלט שההצבעה תחל לאחר השיר הראשון ולא כמו בשנים הקודמות בזמן ביצוע השירים. בנוסף הוחלט שזמרים שהתחרו בשנה הקודמות יכולים לחזור להשתתף עקב בקשה של המשלחת הרוסית ששלחה בשנה זו ובשנה שאחריה אומנים שהשתתפו בעבר בתחרות. הלוגו נוצר על ידי צוותי של רשות השידור הארמנית, איגוד השידור האירופי והסטודיו של אנטון ברנוב הבלארוסי והוצג לראשונה ב-15 ביולי 2011, צורת הר שבלוגו רומזת להר אררט שהארמנים רואים בו סמל שלהם. לפי סיסטה באקר הלוגו והמוטו מייצגים את השאיפה של המתמודדים להציג לפסגה. רוסיה רוסיה-ולנטין סדיקי (שחקן ומגיש הנקודות ב-2012) לטביה לטביה- שרלוטה לנמרה (נציגת לטביה באירוויזיון הילדים 2010) מולדובה מולדובה-סטפן רוסקובן (נציג מולדובה באירוויזיון הילדים 2010) ארמניה ארמניה-רזמיק אגאג'יאן (מגיש הנקודות ב-2009 והוא השתתף בקדם הארמני בשנים 2009-2011) בולגריה בולגריה-סמואיל סרנדב סנצ'ו ליטא ליטא-דימניקס זביויליס (הנחה את הקדם הליטאי בשנה זו) אוקראינה אוקראינה-אמנדה קוינג (זמרת, השתתפה בקדם האוקראיני) מקדוניה מקדוניה-אניה ואטרווה (נציגת מקדוניה באירוויזיון הילדים 2010) הולנד הולנד-אנה לינגווי (אחת מנציגות הולנד באירוויזיון הילדים 2009) בלארוס בלארוס-אנה קובליובה (מנחת הקדם הבלארוסי ב-2010) שוודיה שוודיה-אינה ג'אן ון הרף (מנחה ב-SVT 1) גאורגיה גאורגיה-אלנה מקשוילי (אחת מנציגות גאורגיה באירוויזיון הילדים 2009) בלגיה בלגיה-ג'יל ואן ורן ולורן רויק (נציגות בלגיה באירוויזיון הילדים 2010) מדיה וקבצים בנושא אירוויזיון הילדים 2011 בוויקישיתוף אתר האינטרנט הרשמי של אירוויזיון הילדים 2011 (באנגלית בריטית)
נואבה חרוסלן

נואבה חרוסלן (בספרדית: Nueva Jerusalén, מילולית: "ירושלים החדשה"), הידועה גם בשם לה ארמיטה (בספרדית: La Ermita), היא עיירה במועצה האזורית טוריקטו במדינת מיצ'ואקאן במקסיקו. בעיירה מתגוררים 2,533 תושבים (נכון ל-2010). העיירה הוקמה ב-1973 כקהילה דתית נוצרית מסוגרת בעקבות אישה זקנה מהעיירה הקרובה פורואראן שטענה שהיא קיבלה התגלות ממרים, אם ישו, לפיה יש להקים את העיירה שתהיה תחת הגנת האל. העיירה היא מעין מובלעת תאוקרטית בתוך מקסיקו. הקהילה המקומית שמרנית מאוד ובין האיסורים המוטלים על תושבי העיירה ניתן למנות את ההימנעות משימוש בטכנולוגיה והאיסור לקיים יחסי מין לסיבות אחרות מהבאת ילדים לעולם. ב-2008 נפטר המנהיג הדתי של העיירה פאפה נבור (Papá Nabor) והחליף אותו מנהיג קיצוני יותר שאימץ לעצמו את השם של הקדוש הנוצרי מרטין מטור. מרטין מטור ומאמיניו הובילו שורה של ויכוחים מול ניסיונות הממשל להתערב בנעשה בנואבה חרוסלן, בעיקר בתחום החינוך. הדבר הגיע לשיא כאשר ב-5 ביולי 2012 המאמינים שרפו את בתי הספר בעיירה בשל כך שהם חויבו ללמד גם חינוך לא-דתי. למרות הפגנות נוספות של תושבי העיירה הממשל לא ויתר והקים כיתות זמניות בקרבת העיירה ובסופו של דבר שנת הלימודים הבאה התקיימה כסדרה. יישובים הקרויים על שמה של ירושלים המועצה האזורית טוריקטו, קטלוג המיקומים, המזכירות לפיתוח חברתי של מקסיקו (בספרדית).